stanford-oval/wikipedia huggingface dataset:
Tuplatreffit

| Tuplatreffit> Two much |
| --- | --- |

Ohjaaja:  Fernando Trueba
Käsikirjoittaja:  David Trueba Fernando Trueba
Tuottaja:  Robert W. Cort
Säveltäjä:  Michel Camilo
Kuvaaja:  José Luis Alcaine
Tuotantosuunnittelija:  Juan Botella
Pääosat:   Antonio Banderas  Melanie Griffith  Daryl Hannah 
Valmistustiedot
Valmistusmaa:  Yhdysvallat, Espanja
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix
Ensi-ilta:  1995
Kesto:  118 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tuplatreffit on vuonna 1995 ensi-iltansa saanut Fernando Trueban ohjaama komediaelokuva.
Näyttelijät

| 0 | 1 | 2 |
| --- | --- | --- |
|  Antonio Banderas  | … |  Art Dodge, ”Bart Dodge”   |
|  Melanie Griffith  | … |  Betty Kerner   |
|  Daryl Hannah  | … |  Liz Kerner   |
|  Danny Aiello  | … |  Gene   |
|  Joan Cusack  | … |  Gloria   |
|  Eli Wallach  | … |  Sheldon Dodge   |
|  Gabino Diego  | … |  Mane   |
|  Austin Pendleton  | … |  Tri Huffeyer   |
Aiheesta muualla

Two much Internet Movie Databasessa (englanniksi)
Työttömyysvakuutusmaksu

Työttömyysvakuutusmaksua maksavat kaikki työnantajat ja 18–64-vuotiaat palkansaajat. Maksut kerätään työmarkkinaosapuolten hallinnoimaan Työllisyysrahastoon. Työllisyysrahastolle maksut suorittaa työnantaja, joka pidättää palkansaajan osuuden työntekijän palkasta. Työntekijän työttömyysvakuutusmaksu näkyy palkkakuitissa vähennyksenä bruttopalkasta.
Työllisyysrahasto keräsi työttömyysvakuutusmaksuja yhteensä noin 3,62 miljardia euroa vuonna 2023.
Maksuprosentit

Työttömyysvakuutusmaksujen taso määrätään vuosittain lailla. Vuonna 2024
työnantajan maksuprosentti on 0,27. Palkkasummarajan (2 337 000 euroa) ylittävältä osalta 1,09
palkansaajan maksuprosentti on 0,79
osaomistajien palkansaajan maksuprosentti on 0,43 ja osaomistajasta maksettava työnantajan työttömyysvakuutusmaksuprosentti 0,27
Kerättyjen työttömyysvakuutusmaksujen käyttö

Työttömyysvakuutusmaksuilla rahoitetaan muun muassa
ansiosidonnaista työttömyyspäivärahaa
työttömyyskassoihin kuulumattomien peruspäivärahaa
ansiosidonnaiselta päiväraha-ajalta kertyvää työeläkettä
irtisanotun muutosturvaa
työ- ja elinkeinoministeriön maksamaa palkkaturvaa
palkansaajien aikuiskoulutustukea
ammattitutkintostipendejä (pl. valtion työntekijöiden stipendit, jotka valtio rahoittaa)
Osa työttömyysvakuutusmaksujen tuotosta siirretään suhdannepuskuriin, jonka tarkoituksena on turvata Työllisyysrahaston maksuvalmius ja työttömyysvakuutusmaksujen tasainen maksukehitys. Suhdannepuskurin määrä muodostuu rahaston tuottojen ja menojen erotuksesta. Tavoitteena on kerryttää hyvinä aikoina puskuria, jota voidaan käyttää niin, että työttömyyden kasvaessa työttömyysvakuutusmaksujen korotukset voidaan pitää pienempinä ja työttömyysturvan sekä muiden etuuksien tasainen rahoitus voidaan turvata. Tätä myös Emu-puskuriksi kutsuttua suhdannepuskuria on käytetty viimeisten 20 vuoden aikana jo useaan otteeseen maksukorotuksia tasaamaan.
Tunisian jääkiekkomaajoukkue

Tunisian jääkiekkomaajoukkue edustaa Tunisiaa kansainvälisissä jääkiekko-otteluissa. Maan jääkiekkoliitto Association Tunisienne de Hockey sur Glace (englanniksi The Tunisian Ice Hockey Association, ATHG) on liittynyt Kansainvälisen jääkiekkoliiton IIHF:n jäseneksi syyskuussa 2021. Maan jääkiekkoliitto on muodollisesti perustettu vuonna 2013. Tunisia oli neljäs Afrikan valtio ja kahdeksas Arabimaa, joka liittyi IIHF:iin. Vuonsina 2022 ja 2023 liiton johtajana toimi Ihab Ayed, ja maassa oli yksi jäähalli, yksi ulkokaukalo ja 55 rekisteröitynyttä miesjääkiekkoilijaa.
Maan kaukalot eivät kuitenkaan tuolloin täyttäneet virallisen jääkiekkokaukalon mittoja, ja maan jääkiekkotoimintaa johdettiinkin pääosin ulkomailta käsin. Vuonna 2023 Tunisiaa ei ollut sijoitettu jääkiekon maailmanrankingiin.
Historiaa

Vuonna 2016 Tunisiassa ei vielä harrastettu jääkiekkoa, ja maan kaukalotkin olivat kooltaan noin 300 neliömetriä, eli sopimattomia jääkiekkoiluun. Tuolloin monet tunisialaistaustaiset pelaajat olivatkin ulkomailta, kuten Ranskasta, muualta Euroopasta ja Pohjois-Amerikasta. Tuolloin Tunisia aloitti kuitenkin Ihab Ayedin johdolla jääkiekkoilun määrätietoisen kehittämisen maassa. Päämäärinä oli tehdä yhteistyötä maan nuoriso- ja urheiluministeriön kanssa, jotta Tunisiaan saataisiin uskottava jääkiekkoliitto ja viralliset mitat täyttävä kaukalo, joiden myötä maa voisi liittyä IIHF:n jäseneksi. Jo muutamaa vuotta aikaisemmin Ayed, joka itsekin oli kiekkoillut Pariisissa, kokosi tunisialaistaustaisista pelaajista Carthage Eagles -joukkueen. Se on ottanut osaa muun muassa African Cupiin.
Li Wenliang

| Li Wenliang> 李文亮 |
| --- | --- |
 Osittain vaurioitunut seinäjuliste tohtori Li Wenliangista.
Henkilötiedot
Syntynyt: 12. lokakuuta 1986 Beizhen, Liaoning, Kiina
Kuollut: 7. helmikuuta 2020 (33 vuotta) Wuhan, Hubei, Kiina
Ammatti:  Silmälääkäri
Li Wenliang (kiin. 李文亮, Lǐ Wénliàng; 12. lokakuuta 1986 – 7. helmikuuta 2020) oli kiinalainen silmälääkäri. Hän työskenteli Wuhanin keskussairaalassa.
Listä tuli lääkäriyhteisönsä pilliin puhaltaja, kun hän varoitti kollegoitaan mahdollisesta vakavaa äkillistä hengitystieoireyhtymää (SARS) muistuttavasta sairaudesta sosiaalisessa mediassa 30. joulukuuta 2019. Julkaisun vuoksi Wuhanin poliisi kutsui Lin kuulusteltavaksi 3. tammikuuta 2020, koska tämä oli "esittänyt vääriä kommentteja Internetissä". Tauti nimettiin covid-19:ksi, ja hänen varoituksiaan jaettiin myöhemmin julkisesti.
Li palasi myöhemmin työtehtäviinsä, kunnes sai viruksen tartuntapotilaalta ja kuoli tautiin 33-vuotiaana 7. helmikuuta 2020. Sairastuttuaan Li sai sosiaalisen median kautta kymmeniätuhansia tukiviestejä samalla kun viranomaisia arvosteltiin tapauksen salaamisesta. Hänen lisäkseen ainakin seitsemän lääkäriä varoitti koronavirusepidemiasta etukäteen.
Li Wen

Li Wen (s. 21. helmikuuta 1989) on kiinalainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Kiinan naisten maajoukkueessa vuoden 2019 MM-kilpailujen päättyessä 32 maaottelua ja tehnyt niissä kolme maalia. Hän pelasi ensimmäisen maaottelunsa vuonna 2012 ja kuului Kiinan joukkueeseen vuoden 2019 maailmanmestaruuskilpailuissa, joissa hän pääsi yhdessä ottelussa vaihtopelaajana kentälle.
Li edustaa kotimaassaan Daliania.
Toni Basil

| Toni Basil |
| --- | --- |
 Toni Basil lokakuussa 2016.
Henkilötiedot
Koko nimi:  Antonia Christina Basilotta
Syntynyt: 22. syyskuuta 1943 (ikä 81)
Ammatti:  laulaja-lauluntekijä, näyttelijä, elokuvantekijä, elokuvaohjaaja, koreografi, tanssija
Muusikko
Taiteilijanimi:  Toni Basil
Laulukielet:  englanti
Aktiivisena:  1964–
Tyylilajit:  pop, new wave
Yhtyeet:  Devo The Lockers
Levy-yhtiöt:  Chrysalis Virgin
Aiheesta muualla
www.tonibasil.net
  [ Muokkaa Wikidatassa ] [ ohje ]  
Toni Basil (oik. Antonia Christina Basilotta, s. 22. syyskuuta 1943) on yhdysvaltalainen laulaja-lauluntekijä, näyttelijä, elokuvantekijä, elokuvaohjaaja, koreografi ja tanssija.
Hänet tunnetaan parhaiten miljoonia myyneestä hittikappaleestaan ”Mickey” vuodelta 1982. Se sijoittui muun muassa Billboard Hot 100 -listan sijalle 1.
Diskografia > Studioalbumit

Word of Mouth (1981)
Toni Basil (1983)
Diskografia > Singlet

Breakaway / I'm 28 (1966)
Mickey (1982)
Nobody (1982)
Time After Time / You Gotta Proplem (1982)
Shoppin' from A to Z (1983)
Street Beat (1983)
Suspense (1984)
Do You Wanna Dance (1984)
Filmografia

Pyjama party (1964)
Pop! Pop! Pop! (1964)
Village of the Giants (1965)
Breakaway (lyhytelokuva) (1966)
Head (1968)
Sweet Charity (1969)
Easy Rider – matkalla (1969)
Myra – herkkua helmoissa (1970)
Rajut kuviot (1970)
The Last Movie (1971)
Greaser’s Palace (1972)
Citizen Soldier (1976)
Won Ton Ton, the Dog Who Saved Hollywood (1976)
Muori, Hinkki & Speedy (1976)
Angel 3 – paluu enkelten laaksoon (1988)
Slaughterhouse Rock (1988)
Rockula (1990)
Pacific Palisades (1990)
Tulileikki (1990)
Eating (1990)
Once Upon a Time in Hollywood (2019)
Aiheesta muualla

Kuvia tai muita tiedostoja aiheesta Toni Basil Wikimedia Commonsissa
Total Drama Action

| Total Drama Action |
| --- | --- |

Tyyli:  Piirrossarja Flash-animaatio
Kestoaika:  22 min
Luoja(t):  Jennifer Pertsch Tom McGillis
Pääosissa:  Christian Potenza Drew Nelson Sarah Gadon Emilie Barlow Brian Froud Stephanie Ann Mills Adam Reid Novie Edwards Rachel Wilson Scott McCord Clé Bennett Julia Chantrey Peter Oldring Megan Fahlenbock Katie Crown Lauren Lipson Kristin Fairlie Dan Petronijevic
Alkuperämaa:   Kanada
Alkuperäiskieli:  englanti
Verkko:   Teletoon  Cartoon Network
Esitetty:  11. tammikuuta 2009 – 10. joulukuuta 2009
Jaksoja:  26
Tuotanto
Vastaava(t) tuottaja(t):  Tom McGillis Jennifer Pertsch George Elliott Brian Irving
Ohjaaja(t):  Todd Kauffman Mark Thornton
Tuotantoyhtiö(t):  Fresh TV Fresh Animation Limited
Aiheesta muualla
Virallinen sivusto
IMDb
Total Drama Action on kanadalainen tosi-tv:tä parodioiva animaatiosarja, jonka on tuottanut Fresh TV ja luonut Jennifer Pertsch ja Tom McGillis. Sarjaa esitettiin alun perin Kanadassa vuoden 2009 aikana 26 jakson verran. Se on jatkoa edelliselle sarjalle Total Drama Islandille, jota pidetään myös Total Drama sarjan ensimmäisenä kautena. Sarjasta on tuotettu myös kolmaskausi Total Drama World Tour.
Juoni

Edellisen sarjan tavoin Total Drama Action jatkaa tosi-tv:n parissa. Edellisen kilpailun voittanut Owen antaa voittorahat haasteeseen, jossa voittajalle palkintona on tällä kertaa miljoona dollaria. Rahat jäivät kuitenkin unholaan, kun kilpailu päättyi 15 osallistujan kanssa tasapeliin. Tämän myötä ohjelman isäntä Chris McLean järjesti toisen kilpailun 15 kilpailijan kesken. Kilpailijoiden käskettiin kahden päivän jälkeen saapumaan Torontoon hylättyyn elokuvastudion varastoon, jossa uusi kilpailu Total Drama Action saisi alkunsa. Sijainnin myötä isäntänä toimiva Chris kertoo kilpailijoille haasteiden olevan erinäisten elokuvalajien muodossa. Chrisin apuna on edellisen sarjan tavoin kokki Hatchet.
Äänirooleissa

| 0 | 1 | 2 |
| --- | --- | --- |
|  Christian Potenza  | … |  Chris McLean   |
|  Drew Nelson  | … |  Duncan   |
|  Sarah Gadon  | … |  Beth   |
|  Emilie Barlow  | … |  Courtney   |
|  Brian Froud  | … |  Harold   |
|  Stephanie Mills  | … |  Lindsay, Katie   |
|  Adam Reid  | … |  Justin   |
|  Novie Edwards  | … |  LeShawna   |
|  Rachel Wilson  | … |  Heather   |
|  Scott McCord  | … |  Owen, Trent   |
|  Clé Bennett  | … |  kokki Hatchet, DJ   |
|  Julia Chantrey  | … |  Eva   |
|  Peter Oldring  | … |  Cody, Tyler   |
|  Megan Fahlenbock  | … |  Gwen   |
|  Katie Crown  | … |  Izzy/E-Scope   |
|  Lauren Lipson  | … |  Sadie   |
|  Kristin Fairlie  | … |  Bridgette   |
|  Dan Petronijevic  | … |  Geoff   |
Tuplatiimi

Tuplatiimi on ryhmätyöskentelytapa, jossa pyritään ryhmätyömenetelmin ratkaisemaan jokin ongelma keksimällä uusia ideoita ja ratkaisuja, ja valitsemalla näistä parhaimmat toteutettavaksi. Tuplatiimi on Innotiimi Oy:n rekisteröimä tavaramerkki, joka muistuttaa hiukan Nominal Group Technique nimellä kulkevaa kansainvälistä menetelmää, lisäten siihen kuitenkin Suomessa tärkeänä pidetynkenen mukaan? parityöskentelyvaiheen. Tällä ryhmätyöskentelytavalla pyritään nopeuttamaan ja varmistamaan ideointia poistamalla henkisiä ja sosiaalisia esteitä. Sitä käytetään usein prosessienkehittämisessä, koska sen avulla saadaan aikaan uusia ideoitakenen mukaan?, että sitoutetaan ryhmän jäsenet hyväksymään ja toteuttamaan itse valitsemansa ratkaisut.
Tilaisuuden kulku

Tuplatiimi alkaa tilanteen kuvauksella. Tyypillisesti tilaisuuden vetäjä kuvailee ratkaistavaa ongelmaa, sen taustoja ja mahdollisesti saatavilla olevia tilanneanalyysejä.
Tilanteeseen liittyviä ongelmia mietitään ensin yksin.
Seuraavaksi valitaan pareittain tärkeimmät aiheet, jotka kirjoitetaan paperille (A4), esitellään muille lyhyesti ja kiinnitetään seinälle kaikkien nähtäväksi.
Esitetyt aiheet ryhmitellään, ja valitaan niistä tärkeimmät, useimmiten äänestämällä. Äänestys voi tapahtua siten, että jokainen osanottaja käy merkitsemässä tärkeimpinä pitämiinsä asioihin merkin. Eniten ääniä saaneet asiat otetaan tyypillisesti jatkokäsittelyyn, esimerkiksi uuden tuplatiimiosuuden avulla.
Tuplatiimin toimivuuden perusteet

Optimaalinen osallistujamäärä on 8-12 henkeä. Tuplatiimi perustuu peräkkäisiin vaiheisiin:
Tilanteen tarkennukseen
Aivoriiheen, minkä aikana luovuutta ja ideointia kannustetaan kieltämällä kritisointi.
Arvosteluun, joka hoidetaan hienovaraisesti valitsemalla parhaat ideat, mutta edelleen välttäen heikoimpien ideoiden kritisointia.
Erityisen toimiva tuplatiimi on noin 10-15 ryhmissä, joissa on vaikea saada aikaan tehokasta ja tasapuolista keskustelua ryhmän koon takia. Menetelmä sopii myös tilanteisiin, joissa jäsenillä on erilaiset taustat, tai puhetyylit - sen avulla kaikki joutuvat ja pääsevät osallistumaan ryhmän toimintaan.
Toimivuus

Tuplatiimi toimii kokemusten mukaan erittäin hyvin. Osittain tämä saattaa johtua siitä että ryhmäideoinnin tuottavuushuippu on parityöskentelyssä. 
Tutkimuksien tulokset viittaavat vahvasti ongelmanratkaisu- ja ryhmätyömenetelmien (muun muassa Tuplatiimin) tehokkuuteen .
Luetaan yhdessä

Luetaan yhdessä – Vi läser tillsammans on valtakunnallinen verkosto, joka tukee Suomeen muuttaneiden, erityisesti naisten, kielen oppimista ja kotoutumista. Verkosto tarjoaa vapaaehtoistyönä lukutaidon ja suomen tai ruotsin kielen opetusta maahanmuuttajille eri puolilla Suomea.
Monet Suomeen muuttaneista henkilöistä pääsevät kunnan tarjoaman kotoutumiskoulutuksen kautta kielenopetukseen, mutta eivät kaikki. Tämän ulkopuolelle jäävät helposti esimerkiksi iäkkäämmät maahanmuuttajat ja kotiäidit. Osa maahanmuuttajista on myös luku- ja kirjoitustaidottomia.
Suomen kielen taitamattomuus sekä luku- ja kirjoitustaidottomuus jättävät ihmisen yhteiskunnan ulkopuolelle ja lisäävät tämän syrjäytymisriskiä.
Jotta kotoutuminen Suomeen olisi helpompaa, Luetaan yhdessä -ryhmissä opetetaan erityisesti arjessa tarvittavaa kieltä. Tunneilla painotetaan myös sosiaalisuutta ja suomalaisen yhteiskunnan ja kulttuurin tuntemusta, mikä edistää opiskelijoiden ja heidän perheensä hyvinvointia. Vapaaehtoisille ja opiskelijoille toiminta tarjoaa mukavaa yhdessäoloa sekä kulttuurien välistä vuorovaikutusta.
Verkostoon kuului vuonna 2018 yli 100 ryhmää ympäri Suomea. Vapaaehtoisia opettajia on yli 600 ja opiskelijoita noin 3000. Ryhmät kokoontuvat kerran viikossa kahden tunnin ajan.
Luetaan yhdessä -toiminta on alkanut vuonna 2004. Verkostoa hallinnoi Suomen Akateemisten Naisten Liitto ja toimintaa rahoittaa STEA sekä Koneen säätiö.
Aiheesta muualla

Luetaan yhdessä -verkosto
Suomen Akateemisten Naisten Liitto
Toni Mäkiaho

| Toni Mäkiaho> Henkilötiedot |
| --- | --- |
Syntynyt: 11. tammikuuta 1975 (ikä 49) Tampere
Kansalaisuus:   Suomi
Jääkiekkoilija
Lempinimi:  Mäkkäri
Pelipaikka:  laitahyökkääjä
Maila:  oikea
Pituus:  182 cm
Paino:  95 kg
Seura
Seura:  Kiekkohait
Sarja:  Suomi-sarja
Pelaajaura
Pääsarjaura:  1994–2013
Aik. seurat:  HPK (SM-liiga) FPS (I-divisioona) HIFK (SM-liiga) Tappara (SM-liiga) Pelicans (SM-liiga) Malmö IF (Allsvenskan) Fribourg-Gottéron (NLA) Lada Toljatti (RSL) Timrå IK (Elitserien) KalPa (SM-liiga) HKm Zvolen (SloEL) Blues (SM-liiga) Kärpät (SM-liiga) K-Vantaa (Mestis) EC Dornbirn (ÖNL) TPS (SM-liiga) LeKi (Mestis) Bewe (II-divisioona)
| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Sveitsi 1998 | jääkiekko |  |
Toni Mäkiaho (s. 11. tammikuuta 1975 Tampere) on suomalainen entinen jääkiekkoilija. Pelaajaurallaan hänet tunnettiin kovista taklauksistaan, tappeluistaan ja punaisista jääkiekkohanskoistaan. Hän voitti MM-hopean vuonna 1998 ja seuraavana vuonna hän saavutti myös SM-hopeaa. Lisäksi hän pelasi urallaan yhteensä seitsemässä SM-pronssiottelussa. Mäkiahon ohella yhtä useasti pronssiotteluissa on pelannut vain Reijo Leppänen, Timo Nummelin ja Marko Tuulola.
Ura

Mäkiaho aloitti uransa Tampereen Ilveksen juniorijoukkueissa, josta siirtyi myöhemmin Hämeenlinnan Pallokerhoon. Hämeenlinnasta Mäkiaho siirtyi HIFK:hon. HIFK:ssa hän pelasi yhteensä neljä kautta ja sen jälkeen hän siirtyi Tapparaan, jossa kausi ei kuitenkaan sujunut odotetulla tavalla ja niin Tappara lainasi Mäkiahon Pelicansiin. Hän pelasi Lahdessa yhteensä 26 ottelua, kunnes HPK halusi miehen takaisin Hämeenlinnaan. HPK tarjosi Pelicansille vaihtokaupassa Aki Heinon ja Tuomas Immosen ja Mäkiaho siirtyi takaisin HPK:hon.
Kaudella 2005–2006 Mäkiaho halusi kokeilla myös ulkomaalaisia jäitä. Koko uransa siihen asti Suomessa pelannut hyökkääjä siirtyi Ruotsin kakkossarjaan Allsvenskaniin, Malmö Redhawksiin. Mäkiahon ura ei kuitenkaan jatkunut pitkään Ruotsissa ja hän siirtyi Sveitsin liigassa pelaavaan Fribourg-Gottéroniin. Siellä hän sai valmentajalta paljon vastuuta ja pelasi paljon joukkueensa ykkösketjussa.
Sveitsistä Mäkiaho siirtyi koeajan jälkeen kaudeksi 2006–2007 jälleen tuttuun ympäristöön Hämeenlinnaan. Mäkiaho oli kaudella 2006–2007 HPK:n parhaita pelaajia. Hän oli liigan pistepörssissä yhdeksäs ja oman joukkueensa paras pistemies. Kaudeksi 2007–2008 Mäkiaho oli siirtymässä kiekkoilemaan Venäjän liigaan, mutta siirto kariutui viime hetkillä. Niinpä Mäkiaho suuntasi jälleen Hämeenlinnaan ja pelasi HPK:ssa 18 ottelua, kunnes sai tarjouksen Venäjän liigaa pelaavalta Lada Toljattilta mutta Ladankin Toni jätti kesken kauden ja syytä tähän ei kerrottu julkisesti. Loppukauden aikana Mäkiaho pelasi Sveitsin liigan Fribourg-Gottéronissa. Kauden 2008–2009 alussa hän pelasi Ruotsin Timråssa, josta hän siirtyi kuitenkin kesken kauden takaisin SM-liigaan Kuopion KalPaan.
Kaudella 2009–2010 Mäkiaho pelasi ensin Slovakian Zvolenissa jonka jälkeen siirtyi koeajalle 12 ottelun ajaksi KalPaan, koeajan jälkeen KalPa ei jatkanut Mäkiahon sopimusta. Tammikuussa 2010 Mäkiaho solmi Espoo Bluesin kanssa ottelukohtaisen sopimuksen. Kauden 2010–2011 Mäkiaho aloitti Mestis-seura Kiekko-Vantaassa. Hän kävi kesken kauden vuokralla Kärpissä ja siirtyi tammikuussa Itävallan kakkossarjan EC Dornbirniin. Mäkiaho oli siirtyessään Kiekko-Vantaan paras pistemies. Hän oli tehnyt 28 ottelussa 32 pistettä ja oli koko Mestiksen pistepörssissä sijalla 11 vaikka oli pelannut huomattavasti vähemmän pelejä kuin muut kärkipään pelaajat.
Syksyllä 2011 Mäkiaho palasi Suomeen, kun hän teki kuukauden koesopimuksen syyskuun alussa TPS:n kanssa. Mäkiaho pelasi 19 ottelua TPS:ssa, kunnes siirtyi ottelukohtaisella sopimuksella Kiekko-Vantaalle. Vantaalla Mäkiaho pelasi 10 ottelua, mutta ei saanut enää jatkosopimusta joukkueeseen tammikuussa 2012. Tämän jälkeen Mäkiaho pelasi ottelukohtaisella sopimuksella LeKissä, mutta siirtyi lopulta tammikuussa loppukaudeksi II-divisioonasta nousemaan pyrkivään Bewe Sportiin.
Mäkiaho ilmoitti pelaajauransa päättymisestä elokuussa 2013.
Muuta

Mäkiaho pelaa myös Rullakiekon SM-liigaa GrIFK riveissä.
Mäkiaho on jääkiekkovaikuttaja Frank Mobergin vävy. Mäkiahon poika Daniel debytoi SM-liigassa kaudella 2020–2021.
Saavutukset

MM-hopea 1998
SM-hopea HIFK:ssa 1998-1999, pronssi HPK:ssa kausilla 1996-1997, 2004-2005 ja 2006-2007, sekä 2008–2009 KalPan riveissä
Oli pitkään kaikkien aikojen jäähykuningas liigassa, kunnes Pasi Peltonen ohitti hänet 4.3.2007
Rullakiekon Suomen mestari 1999 (Team 957)
Rullakiekon SM-Hopeaa 2013 (KooVee Rollers)
Rullakiekon MM-hopeaa 2007
Aiheesta muualla

Toni Mäkiaho Jatkoaika.comissa (Internet Archive)
Suomen joukkue – Jääkiekon MM-kilpailut 1998
2 Kiprusoff |
3 Nummelin |
4 Timonen (A) |
8 Linna |
9 Lydman |
12 Jokinen |
14 Helminen |
15 Törmänen |
16 Peltonen (C) |
18 Lius |
19 Toskala |
22 Eloranta |
23 Ikonen |
24 Kapanen (A) |
25 Rintanen |
27 Niemi |
29 Alatalo |
31 Sulander |
32 Ruutu |
33 Tuomainen |
35 Myllys |
37 Mäkiaho |
42 Karalahti |
72 Laukkanen |
Valmentaja Hannu Aravirta
Tuplaseiska

| Tuplaseiska Kivesveto Go Go |
| --- | --- | --- |

EP-levyn tiedot
 Julkaistu: 2009
 Formaatti: 2 x 7" vinyyli
 Tyylilaji: punk rock
 Levy-yhtiö: Longplay Music, Öppyt Akkuj, Riisto Records, Sharkcore Records, Pig's Hit Records, Magneettihypnoottiset Levyt
Muut kannet

Kivesveto Go Gon muut julkaisut
| Kakka-hätä 77 / Kivesveto Go Go 2008 | Tuplaseiska 2009 | Saatana kutsuu minua (EP) 2009 |
Tuplaseiska on punkyhtye Kivesveto Go Gon kaksi 7" vinyyliä sisältävä EP-levy. Se julkaistiin vuonna 2009 useamman levymerkin voimin.
Kappaleet

Tajuutsä jätkä
Mä en tajuu
Ostoskeskus
Taulasalo
Miss on mun stereot?
Ote elämästä
Nikkelienergiaa
Teijän äijä
Uhrin nimi muutettu
Kokoonpano

Sumo – laulu, kitara
Mäntynen – kitara
Mannonen – basso
Kärkkäinen – rummut
Aiheesta muualla

Finnmusic
Discogs
Lennart Atterwall

| Mitalit | Mitalit | Mitalit |  |
| --- | --- | --- | --- |
|  Lennart Atterwall |  Lennart Atterwall |  Lennart Atterwall |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Oslo 1946 | Keihäänheitto |  |
Lennart Atterwall (26. maaliskuuta 1911 Perstorp – 23. huhtikuuta 2001 Sjöbo) oli ruotsalainen yleisurheilija, joka kilpaili keihäänheitossa. Hän edusti seuratasolla IFK Knislingeä. Atterwall voitti kultaa Oslon EM-kisoissa 1946 tuloksella 68,74 metriä. Hän osallistui olympialaisiin kerran, Berliinissä 1936. Tuolloin hän sijoittui neljänneksi heitettyään 69,20 metriä. Atterwallilla oli hallussaan Ruotsin ennätys peräti 15 vuotta, vuosina 1936 – 1951.
Ennätykset

Keihäänheitto: 75,10 m (1937)
The Spirit

The Spirit on Will Eisnerin kesäkuussa 1940 luoma sarjakuvahahmo, joka seikkaili sunnuntaisin sanomalehtien sarjakuvaliitteessä. Spiritin seikkailut jatkuivat vuoteen 1952.
Spiritiä on Yhdysvalloissa julkaistu moneen otteeseen sarjakuvalehtenä ja sitä pidetään yhtenä niin sanotun Golden Age -ajan sarjakuvan klassikoista. Sitä ovat piirtäneet Eisnerin lisäksi Jack Cole ja Wally Wood.
Juoni

Spirit oli nuori etsivä Denny Colt, joka näytti kuolevan heti ensimmäisessä tarinassa. Hän oli kuitenkin vain kuoleman kaltaisessa tilassa, jonka oli aiheuttanut hänen perivihollisensa tohtori Cobra. Kun Colt havahtui hereille hautausmaalla (Wildwood Cemetary), hän perusti sinne tukikohtansa ja alkoi kuin henkenä (engl. spirit ’henki’) taistella rikollisuutta vastaan. Hän ei sonnustautunut mihinkään erityiseen supersankariasuun vaan käytti sinistä pukua, sormikkaita ja vain silmät peittävää naamiota. Spirit seikkaili kaupungissa nimeltä Central City.
Tyyli

Aluksi Spirit-tarinat olivat perinteistä seikkailusarjakuvaa, mutta vuosien myötä niihin tuli yhä enemmän yhteiskuntakriittisiä sävyjä, melodraamaa ja kuvallista kokeilua. Alkuruudussa sarjan nimi The Spirit oli usein upotettu kolmiulotteiseksi tekstiksi osaksi maisemaa. Puhekuplat, tekstaustyyli, ruutujako ja -koko muuttivat usein muotoaan tarinan vaatimusten mukaisesti ja joskus pelkästään piirtäjän inspiraatiosta.
Elokuva

Vuonna 2008 sai ensi-iltansa sarjakuvaan perustuva elokuva The Spirit, jonka ohjasi sarjakuvantekijänä tunnettu Frank Miller. Elokuva sai ilmestyessään pääosin negatiivisia arvioita.
Aiheesta muualla

Kuvia tai muita tiedostoja aiheesta The Spirit Wikimedia Commonsissa